 Aịzaya 63  Ònye bụ onye a si Idọm na-abịa, onye yi uwe tụrụ àgwà nke na-egbuke egbuke, onye si Bọzra na-abịa, onye a nke yi uwe dị ebube, onye ji ike ya dị ukwuu na-azọ ije?Gịnị mere ákwà gị ji na-acha uhie uhie, uwe gị adịkwa ka nke onye na-azọcha mkpụrụ vaịn nke dị nebe nzọchapụta mmanya?Ọ bụ naanị m zọchara mkpụrụ vaịn nke dị nebe nzọchapụta mmanya, mgbe ọ na-adịghị onye ọ bụla si netiti ndị dị iche iche nke sonyeere m. Anọgidere m na-azọcha ha niwe m, anọgidekwara m na-azọpịa ha nọnụma m. Ọbara ha nke na-agbapụta nọ na-efesa m nuwe, m wee metọọ uwe m niile.Nihi na ụbọchị ịbọ ọbọ dị m nobi, afọ a ga-agbapụta ndị a eruwo.Anọ m na-ele anya, ma e nweghị onye inyeaka; o wee ju m anya, ma ọ dịghị onye na-enye nkwado. Ya mere, eji m ogwe aka m weta nzọpụta, ọ bụkwa ọnụma m kwadoro m.M wee jiri iwe na-azọda ndị dị iche iche nala. M wee mee ka ọnụma m na-egbu ha ka mmanya, meekwa ka ọbara nke na-agbapụta ha nahụ na-awụsa nala.M ga-ekwu okwu banyere obiọma Jehova, banyere otuto Jehova, dị ka ihe niile Jehova meere anyị si dị, bụ oké ịdị mma ya nebe ụlọ Izrel nọ, nke o gosiri ha dị ka ebere ya na obiọma ya si dị ukwuu.O wee gaa nihu ịsị: Nezie, ha bụ ndị m, ụmụ m ndị na-agaghị agbakụta m azụ. Ya mere, ọ bụ ha ka ọ ghọọrọ Onye Nzọpụta.Noge niile ha nọ na-ata ahụhụ, ọ nọ na-ewute ya. Onye ozi nke ya zọpụtara ha. Ọ gbapụtara ha nihi ịhụya na ọmịiko ya, o wee bulie ha, na-ekukwa ha ụbọchị niile kemgbe oge dị anya gara aga.Ma ha nupụrụ isi, meekwa ihe wutere mmụọ nsọ ya. O wee ghọọrọ ha onye iro. O busoro ha agha.Ha wee cheta oge dị anya gara aga, chetakwa ohu ya Mozis, sị: Olee ebe Onye ahụ nke ji ndị na-azụ ìgwè atụrụ ya kpọpụta ha noké osimiri nọ? Olee ebe Onye nyere ya mmụọ nsọ ya nọ?Onye mere ka ogwe aka Ya mara mma na-aga naka nri Mozis; Onye kewara mmiri nihu ha iji meere onwe ya aha nke ga-adịru mgbe ebighị ebi;Onye mere ka ha were ụkwụ gafee mmiri na-ekwo ekwo nasụghị ngọngọ, dị ka ịnyịnya nke na-aga nala ịkpa?Dị nnọọ ka mgbe anụmanụ gbadara na ndagwurugwu, mmụọ Jehova mere ka ha zuru ike.Si neluigwe lee anya, sikwa nebe obibi gị dị elu hụrụ, bụ ebe obibi dị nsọ, nke mara mma. Olee ebe ịnụ ọkụ nobi gị na ike gị niile dị, afọ mgbarụ gị, na ebere gị? Ha adịghị erute nebe m nọ.Nihi na ị bụ Nna anyị; ọ bụ ezie na o nwere ike ịbụ na Ebreham amaghị anyị, o nwekwara ike ịbụ na Izrel amaghị anyị, gị onwe gị, Jehova, bụ Nna anyị. Onye Mgbapụta anyị kemgbe oge dị anya gara aga bụ aha gị.Jehova, gịnị mere i ji na-eme ka anyị si nụzọ gị kpafuo? Gịnị mere i ji na-eme ka obi anyị kpọọ nkụ ka anyị ghara ịtụ egwu gị? Lọta nihi ndị ohu gị, bụ ebo niile nke ihe nketa gị.Ọ bụ nke ndị gị dị nsọ ruo nwa oge. Ndị iro anyị azọdawo ebe nsọ gị.Ruo ogologo oge, anyị dị ka ndị ị na-achịghị, dịkwa ka ndị a na-akpọkwasịghị aha gị. 